armvectores/hy_wikipedia_2023 huggingface dataset:
Նուբար-Շահնազարյան վարժարան

Նուբար-Շահնազարյան վարժարան, հիմնադրվել է 1866 թվականին, Պոլսի Խսասգյուղ թաղամասում և սկզբնապես կոչվել Նուբար-Շահնազարյան ժառանգավորաց գիշերօթիկ վարժարան։ Գործել է միջնակարգ (երկրորդական) դպրոցի ծրագրով։ Դասավանդվել են հայերեն, ֆրանսերեն, տաճկերեն, անգլերեն, թվաբանություն, հանրահաշիվ, երկրաչափություն, տիեզերագիտություն, հաշվապահություն, ընդհանուր և ազգային պատմություն, աշխարհագրություն են։ Դասավանդել են Նուբար Վարժապետյանը, Գրիգորյանը, Խորասանճին։ Սովորել են Զոհրապը, Եղիա Տեմիրճիպաշյանը, Չերազը, Նիկողոսյանը և ուրիշներ։ Սովորելու են եկել գավառներից և Կիլիկիայից։ Դպրոցը հրատարակել է «Երկրագունտ» (1870-1971) շաբաթաթերթը։ 1876 թվականին վարժարանի փակման կապակցությամբ սովորողները և ուսուցիչները տեղափոխվել են Ներսեսյան վարժարան։
Գործունակություն

Գործունակություն, օբյեկտիվ իրավունքի նորմերով ճանաչված սուբյեկտի ունակությունը՝ ինքնուրույն, գիտակցված գործողություններով իրավաբանական իրավունքներ և պարտականություններ իրականացնելու։
Գործունակությունը կարող է լինել նաև սահմանափակ։ Սահմանափակ գործունակությամբ օժտված են լինում անչափահաս անձինք կամ դատարանի կողմից սահմանափակ գործունակ ճանաչված ֆիզիկական անձինք։ Գործունակությունը սահմանափակվում է սովորաբար հաշվի առնելով տվյալ անձի մտավոր կարողությունները՝ իր կողմից իր գործողությունների կառավարման ունակությունը (մոլախաղերով զբաղվող անձինք, թմրամոլությամբ տառապող անձինք, հոգեկան հիվանդության առկայությունը և այլն)։ Սահմանափակ գործունակ են համարվում նաև օրենքով սահմանված չափահասության տարիքը չբոլորած բոլոր ֆիզիկական անձինք։ Սահմանափակ գործունակության առկայության դեպքում, եթե դա ճանաչվել է դատարանի կողմից, տվյալ որոշման մեջ տվյալ անձի համար նաև նշանակում է խնամակալ անձ կամ պետական մարմին։


== Տես նաև ==
Իրավունակություն


== Աղբյուրներ ==
ՀՀ քաղաքացիական օրենսգիրք
Վ.Ն. Խրոպանյուկ, «Պետության և իրավունքի տեսություն»
Տարիել Բարսեղյան, «Քաղաքացիական Իրավունք», հատոր 1-ին
Ներսիսյանց, «Իրավունքի և պետության տեսություն»
Համացանցային բոտ

Համացանցային բոտ կամ Վեբ բոտ (անգլ.՝ Web Bot), համացանցում օգտագործվող բանալի բառերի հետևման միջոցով ապագա իրադարձությունները գուշակով համացանցային ծրագիր։ Ի սկզբանե ծրագիրը մշակվել է դեռ 1990-ականներին ֆոնդային շուկայի տենդենցների գուշակման համար։ Ծրագրի ստեղծող Քլիֆ Հայը իր կոլեգա Ջորջ Յուրի հետ, ովքեր իրենց «Ժամանակի վանական» («The Time Monks») են անվանում, Web Bot տեխնոլոգիան և ալգորիթմերը մեծ մասամբ գաղտնի են պահում և վաճառում գուշակումները համացանցային կայքում։


== Տես նաև ==
Հետգուշակում


== Ծանոթագրություններ ==
Նասիր Խոսրով

Նասիր Խոսրով Աբու Մուին (1004, Qabodiyon, Խալտոնի մարզ, Տաջիկստան - մոտ 1088, Բադախշան, Աֆղանստան, պարսկերեն՝ ناصر خسرو قبادیانی), պարսիկ բանաստեղծ, փիլիսոփա, կրոնական գործիչ։ 1046 թ.-ից 1052 թվականներին Նասիրը ուղևորվել է Եգիպտոս (նկարագրել է «ճանապարհորդության գրքում»)։ Վերադառնալուց հետո որպես հերետիկոս վտարվել է հայրենի Բալխ քաղաքից։ Կյանքի վերջին տարիներն անցկացրել է Բադախշանի (Պամիր) սարերում։ Քարոզել է իսմայիլականություն աղանդի հայացքները։ Նասիր Խոսրովի գրական ժառանգությունը կազմում են կրոնափիլիսոփայական տրակտատները, 12 հազար բեյթ ամփոփող դիվանը, «Ռովշանայի-Նամե» պոեմը։ Նասիրին դատապարտել է պալատական պոեզիան, խարազանել սելջուկ ֆեոդալներին, հարձակվել գիտական և փիլիսոփայական մտքի ազատ զարգացումը կաշկանդող ուղղափառ հոգևորականության վրա, պահանջել կարեկցել աղքատներին։ Չարիքի ու թշվառության պատճառը տեսել է «վատ դավանանքի» տարածման և «անարդար կառավարման» մեջ։ Նրա ստեղծագործություններում արտացոլվել է գյուղացիական շարժումների գաղափարախոսությունը։ Նշանակալի է Նասիրի դերը փիլիսոփայական քասիդի և խրատական պոեմի զարգացման գործում։
Anthology 3

Anthology 3, Բիթլզ խմբի ալբոմ-հավաքածու։ Ալբոմը թողարկվել է 1996 թվականի հոկտեմբերի 28-ին։ Այն ձայնագրվել է Apple Records լեյբլում։ Ալբոմը գրավել է առաջին հորիզոնականը Billboard 200 աղյուսակում։


== Ստեղծագործությունների ցանկը ==
A Beginning
Happiness Is a Warm Gun
Helter Skelter
Mean Mr. Mustard
Polythene Pam
Glass Onion
Junk
Piggies
Honey Pie
Don't Pass Me By
Ob-La-Di, Ob-La-Da
Good Night
Cry Baby Cry
Blackbird
Sexy Sadie
While My Guitar Gently Weeps
Hey Jude
Not Guilty
Mother Nature's Son
Glass Onion
Rocky Raccoon
What's The New Mary Jane
Step Inside Love/Los Paranoias
I'm So Tired
I Will
Why Don't We Do It in the Road?
Julia


== Վարկանիշային աղյուսակ ==


=== Ամենաբարձր հորիզոնական ===


=== Տարի-աղյուսակ ===


== Տես նաև ==
"All for Love" (The Beatles song)


== Ծանոթագրություններ ==
Հերբարիում

Հերբարիում (լատ.՝ herbarium` herba - «խոտ», «բույս»), հատուկ հավաքված, չորացված և կարգաբանական մշակման ենթարկված բույսերի հավաքածու։ Սովորաբար հերբարիումները կազմվում են ըստ նախապես մշակված ծրագրի, օրինակ՝ Երևանի շրջակայքի, Արարատյան դաշտի, Վայքի, Զանգեզուրի ևն։
Հերբարիում պատրաստելու համար բույսերը տեղավորում են հատուկ պայուսակներում կամ թղթապանակներում, ապա դասավորում թերթերի մեջ, կապում ցանցերում և չորացնում։ Յուրաքանչյուր բույսի կցվում է պիտակ, ուր նշվում է նրա լատիներեն անվանումը, հավաքման վայրը, ամսաթիվը ևն։ Չորացրած բույսերը պահվում են հատուկ բուսապահոցներում։
Հայաստանի խիստ հարուստ ու բազմազան ֆլորայի առաջին հերբարիումը կազմել են ֆրանսիացի Տուրնըֆորը (1700), այնուհետև՝ Վագները, Զեյդլիցը և ուրիշներ, սակայն այդ հավաքածուները տարվել են Բեռլին, Լոնդոն, Ժնև և այլուր։ ՀՀ-ում, բնապատմական թանգարանին կից, ստեղծվել է (1925) բուսապահոց, Ա. Շելկովնիկովի ղեկավարությամբ, որին աջակցել են Ա. Գրոսհեյմը, Ա. Թամամշյանը, Ա. Թախտաջյանը, Նիկոլայ Վավիլովը, Մ. Թումանյանը և ուրիշներ։ Արժեքավոր է ՀՀ ԳԱԱ բուսաբանության ԳՀԻ-ի հերբարիումը, որտեղ կենտրոնացված ավելի քան 200 հազար թերթից 130 հազար ՀՀ տարածքից հավաքված բույսեր են։ Նրանում կա առաջին անգամ գտնված և նկարագրված մոտ 280 նմուշ։ Հերբարիումներ են ստեղծվել նաև ԵՊՀ-ում, Հայկական գյուղատնտեսական ակադեմիայում։
Անկապակցություն

Անկապակցություն, անակոլուֆ (հին հունարեն՝ ἀνακόλουθον՝ «անհետևողականության»), հռետորական ֆիգուր՝ կառուցված նախադասության անդամների շարահյուսական անհամաձայնությամբ կամ սխալ շարադասությամբ՝ հակառակ համաձայնության և խնդրառության կանոններին (կամ որպես անփութություն, կամ որպես արտահայտչականության միջոց). Հորը, որ փորեց, ինքն ընկավ մեջը։ Անակոլուֆը հանդիպում է խոսքի մեծ վարպետների մոտ։


== Ծանոթագրություններ ==


== Տես նաև ==
Ինվերսիա


== Գրականություն ==
Словарь литературоведческих терминов / Редакторы-составители Л. И. Тимофеев и С. В. Тураев. — М.։ Просвещение, 1974.
Розенталь Д. Э., Теленкова М. А. Словарь-справочник лингвистических терминов. — М.։ Просвещение, 1976.
Էմիլի Քեմփբել

Էմիլի Քեմփբել (անգլ.՝ Emily Campbell, մայիսի 6, 1994(1994-05-06), Նոթինգհեմ, Նոթթինգեմշիր, Արևելյան Միդլենդ, Միացյալ Թագավորություն), բրիտանացի ծանրորդ, 2020 թվականի Օլիմպիական խաղերի չեմպիոն, 2021 թվականի Եվրոպայի չեմպիոն, Եվրոպայի առաջնությունների մեդալակիր։ 


== Կարիերա ==
2018 թվականին Աշխաբադում կայացած աշխարհի առաջնությունում զբաղեցրել է տասնվեցերորդ տեղը՝ երկու վարժությունների արդյունքում գրանցելով 248 կգ արդյունք։ 2018 թվականի համագործակցության խաղերում նվաճել է բրոնզե մեդալ։
2019 թվականին Բաթումում կայացած Եվրոպայի առաջնությունում բրիտանացի մարզուհին երկու վարժությունների արդյունքում դարձել է 87 կգ քաշային կարգում բրոնզե մեդալակիր՝ գրանցելով 260 կգ արդյունք։ Պոկում և հրում վարժություններում նվաճել է փոքր բրոնզե մեդալներ (համապատասխանաբար 115 և 145 կգ)։
2021 թվականի ապրիլին Մոսկվայում կայացած Եվրոպայի առաջնությունում բրիտանացի ծանրորդը 87 կգ-ից ավելի քաշային կարգում 276 կգ արդյունքով դարձել է Եվրոպայի չեմպիոն։ «Պոկում» վարժությունում 122 կգ, ինչպես նաև «հրում» վարժությունում 154 կգ արդյունքով նվաճել է փոքր ոսկե մեդալներ։
2021 թվականին Տոկիոյի Օլիմպիական խաղերում 87 կգ-ից ավելի քաշային կարգում Էմելի Քեմփբելն զբաղեցրել է 2-րդ տեղը՝ 283 կգ (122+161) արդյունքով։


== Ձեռքբերումներ ==
Եվրոպայի առաջնությունՕլիմպիական խաղեր


== Ծանոթագրություններ ==


== Արտաքին հղումներ ==
Էմիլի Քեմփբելը IWF կայքում
Դորլի

Դորլի, գյուղակ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում է Մանազկերտ գյուղաքաղաքից 9 կմ հյուսիս՝ Արածանիի աջ կողմում, լեռնային տարածքում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հայոց ցեղասպանության հուշարձան (Լեեր)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, խաչքար Գերմանիայի Ներքին Սաքսոնիա նահանգի Օստֆրիսլանդ մարզի Լեեր քաղաքի կենտրոնական հրապարակում։ Տեղադրվել է 2015 թվականի հոկտեմբերի 10-ին։


== Պատմություն ==
Խաչքարը տեղադրվել է ի հիշատակ հայոց ցեղասպանության զոհերի՝ Հայոց ցեղասպանության 100-րդ տարելիցին։ Խաչքարի վրա քանդակված է՝ «ՀԱՅՈՑ ՄԵԾ ԵՂԵՌՆ, 1915»։
Խաչքարը ստեղծվել է Լեերի միակ հայ՝ Թովմասյան ընտանիքի ջանքերով և ֆինանսավորմամբ։ Նրանց շնորհիվ հուշակոթողը ներառվել է Գերմանիայի պատմամշակութային արժեքների ցանկում։ 2015 թվականի հուլիսի 9-ին Լեերի քաղաքային խորհրդի նիստում խաչքարին տրվել է պետական կարգավիճակ։ Սա առաջին հայկական խաչքարն է Գերմանիայում, որ անցնում է պետական հսկողության ներքո։
Խաչքարի բացման արարողությանը ներկա են եղել Լեերի քաղաքապետ Բեատրիքս Քուլը, նախկին քաղաքապետ Վոլֆգանգ Քելլները, Գերմանիայում ՀՀ դեսպան Աշոտ Սմբատյանը, մարզային խորհրդի ղեկավար Բերնհարդ Բրամլագեն, հայ, գերմանացի և ռուս հոգևորականներ, հասարակական-քաղաքական գործիչներ, մտավորականներ, լրագրողներ, Գերմանիայի հայ համայնքի բազմաթիվ ներկայացուցիչներ։


== Պատկերասրահ ==

		
		
		
		
		


== Ծանոթագրություններ ==
Օնեգա լիճ

Օնեգա լիճ (Օնեգո, վեպս.՝ Änine, կարել.՝ Oniegu, ֆիններեն՝ Ääninen, Äänisjärvi), լիճ Ռուսաստանի Դաշնության Եվրոպական հատվածի հյուսիս-արևմուտքում, մեծությամբ երկրորդ քաղցրահամ ջրամբարն է Եվրոպայում Լադոգա լճից հետո։
Տեղակայված է Կարելիայի Հանրապետության, Լենինգրադի և Վոլգոգրադի մարզերում։ Պատկանում է Ատլանտյան օվկիանոսի Բալթիկ ծովի ջրավազանին։


== Ընդհանուր տեղեկություններ ==
Լճի շուրջ 80 %-ը տեղակայված է Կարելիայի Հանրապետությունում, 20 %-ը՝ Լենինգրադի և Վոլոգդայի մարզերում:
Լճի մակերեսը առանց կղզիների կազմում է 9 690 կմ², իսկ կղզիներով՝ 9 720 կմ², ջրավազանի ծավալը 285 կմ³ է, երկարությունը հարավից հյուսիս՝ 245 կմ, առավելագույն լայնությունը՝ 91,6 կմ է։ Միջին խորությունը 30 մ է, իսկ առավելագույնը՝ 127մ։
Լճի գոգահովիտը տեղակայված է խոշոր երկրաբանական կառուցվածքների եզրերին՝ լճի հյուսիսում Բալթյան պատնեշի, Ռուսական պլատֆորմայի և հարավային մասում։
Օնեգա լճի ափերին տեղակայված են Պետրոզավոդսկ, Կոնդոպոգա և Մեդվեժեգորսկ քաղաքները։ Օնեգա լիճ են թափվում շուրջ 50 գետեր, իսկ սկիզբ է առնում միայն մեկը՝ Սվիրը։


== Անվան ստուգաբանություն ==
Վաղ ռուսական գրավոր արձանագրություններում այն հիշատակվում է որպես Օնեգո: Անվան ծագումնաբանությունը հայտնի չէ։ Շատ հավանական է լճի անվան վաղ, ֆիննական ծագումը:
Գոյություն ունեն լճի անվան ծագումնաբանության մի քանի վարկածներ.

Ակադեմիկոս Անդրեյ Շյոգրենի կարծիքով լճի անունը եկել է ֆիններեն ääni բառից, ինչը թարգմանաբար նշանակում է ձայն, այստեղից էլ «հնչեղ (աղմկոտ) լիճ»:
Ալեքսանդր Պոգոդինը այդ տեղանվան ծագումնաբանությունը վերծանում է սաամական լեզվից եկած agne բառից, որը նշանակում է «ավազ» + jegge՝ «ցածրադիր հարթավայր»:
Պրոֆեսոր, բանասիրական գիտությունների դոկտոր Ի. Ի. Մուլլոնենը կարծում է, որ լճի անվան ծագումը կարող էր գալ սաամական լեզվի äne և մերձբալթյան-ֆիննական änine/äniz բառերից, ինչը նշանակում է «մեծ, նշանակալից»:


== Ծանոթագրություններ ==
Բենոնս

Բենոնս (ֆր.՝ Bénonces), կոմունա Ֆրանսիայում՝ Ռոն Ալպեր մարզում՝ Էն գավառում։ Էնի գավառ, մտնում է Լյուի կանտոնի կազմի մեջ։ Բելլեի կոմունա։
INSEE կոդը՝ 01037։


== Աշխարհագրություն ==
Համայնքը գտնվում է մոտ 420 կմ հարավ-արևելք Փարիզից, 50 կմ հյուսիս Լիոնից, 50 կմ հարավ-արևմուտք Բուրկ ան Բրեսից։
Համայնքի տարածքով է հոսում Պեմազ (ֆր.՝ Pemaze) գետը։ Համայնքի տարածքի մեծ մասը անտառածածկ է։


== Եղանակ ==
Կլիման ցամաքային է, ցուրտ ձմեռներով և տաք ամառներով։ Անձրևներ հազվադեպ են լինում, հիմնականում՝ ամռանը։


== Բնակչություն ==
2010 թվականին բնակչությունը կազմել է 275 մարդ։


== Վարչակազմ ==


== Տնտեսություն ==
2010 թվականի տվյալներով 176 աշխատունակ մարդկանցից 121-ը (15-64 տարեկան) տնտեսապես ակտիվ են, 55-ը՝ պասիվ (ակտիվության ինդեքսը՝ 68,8 %, 1999 թվականին 68,5 % էր)։ 121 ակտիվ բնակիչներից 114-ը (64 տղամարդ և 50 կին) աշխատում են, գործազուրկ էր 7-ը (1 տղամարդ և 6 կին)։ 55 պասիվներից 8-ը աշակերտներ և ուսանողներ են, 21-ը՝ թոշակառուներ, 26-ն էլ պասիվ են այլ պատճառներով։


== Տեսարժան վայրեր ==
Կարտեզիական Սենտ Մարի դե Պորտ մենաստանը (XII դար)։ 1947 թվականի Ֆրանսիայի ազգային հուշարձանը
Սբ. Պետրոսի եկեղեցին
Լյուիզե ջրվեժը


== Պատկերասրահ ==

		
		
		


== Ծանոթագրություններ ==


== Արտաքին հղումներ ==

«Бенонс» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-05-07 
«Бенонс» (ֆրանսերեն)։ cassini.ehess.fr։ Վերցված է 2014-05-07
Վաճառական Ստախեևի ամառանոց

Վաճառական Ստախեևի ամառանոց («Օտրադա» շքատուն) (ռուս.՝ Дача купца Стахеева, Вилла «Отрада»), ամառանոց Ղրիմի Ալուշտա քաղաքում։ 19-րդ դարի 80-ական թվականների ճարտարապետության հուշարձան է։


== Պատմություն ==
Առանձնատունը գտնվում է Ալուշտա քաղաքում, ծովափին գտնվող լանդշաֆտային զբոսայգում։
Սեփականատիրոջ հրավերով առանձնատանը հյուրընկալվել են նրա քեռին՝ նկարիչ Իվան Շիշկինը և զարմիկը՝ ռոմանտիկ գրող Դմիտրի Ստախեևը։
Ինքը՝ Նիկոլայ Ստախեևը, տունն անվանում էր «Օտրադա» («Ուրախություն, սփոփանք») շքատուն։
Խորհրդային տարիներին այստեղ տեղակայված էր մետաղագործ ճարտարագետների հանգստյան տունը։
Ներկայում տանը գործում է մանկական ստեղծագործության կենտրոնը (նախկին Պիոներների պալատ)։ Ժամանակակից հասցեն՝ ք. Ալուշտա, Պերեկոպսկայա փողոց, տուն 1։

Վաճառական Ն. Դ. Ստախեևի ամառանոցը
		
		
		


== Նկարագրություն ==
Առանձնատունը կառուցել է յալթացի ճարտարապետ Նիկոլայ Կրասնովը՝ միլիոնատեր և բարերար Նիկոլայ Դմիտրիևիչ Ստախեևի պատվերով։ Առանձնատունը երկհարկանի է, կառուցելիս օգտագործվել են մոդեռն և եվրոպական կլասիցիզմ ոճերը։
Առանձնատան նախագիծը մշակվել է 1879 թվականին, 1882 թվականին այն ամբողջությամբ իրականացվել է, և տունը հանձնվել է շահագործման։ Մինչև 1885 թվականը շարունակվել են զբոսայգու տարածքի բարեկարգման աշխատանքները. տնկվել են դեկորատիվ ծառեր, ստեղծվել են ստվերոտ պուրակներ և կենդանի ցանկապատներ։


== Զբոսայգի ==
Զբոսայգում, որը հիմնադրվել է 19-րդ դարի երկրորդ կեսին, աճում է 99 տեսակի ծառ և թուփ։

Վաճառական Ն. Դ. Ստախեևի ամառանոցի զբոսայգին
		
		
		
		


== Ծանոթագրություններ ==


== Արտաքին հղումներ ==
Дача купца Н. Д. Стахеева
Ուսկալա

Ուսկալա (ռուս.՝ Ускала), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի աջ ափում՝ 133 կմ հեռավորության վրա։ Գետի երկարությունը 18 կմ է։
Ակունքը գտնվում է Հարավային մասում Չիստոյի Ճահիճներում, 27 կմ հյուսիս-արևելքում Նյուկսենիցա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009333
Հիդրոլոգիական ուսումնասիրությունների կոդը - 103000933
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Lonely (այլ կիրառումներ)

Lonely, կարող է վերաբերել՝

Lonely, սենեգալա-ամերիկացի երգիչ Էյքոնի երգը, որը ներառվել է նրա առաջնաելույթային«Trouble» ալբոմում,
Lonely,  կանադացի երգիչ Ջասթին Բիբերի և ամերիկացի պրոդյուսեր Բեննի Բլանկոյի երգը, որը թողարկվել է 2020 թվականի հոկտեմբերի 15-ին՝ որպես երկրորդ սինգլ նրա «Justice» (2021) վեցերորդ ստուդիական ալբոմից։
Վեբ սերվեր

Վեբ սերվեր՝ սերվեր, ընդունում է HTTP-հարցումներ հաճախորդներից, սովորաբար վեբ դիտարկչի կողմից, և  վերադարձնելով HTTP-պատասխաններ, ինչպես ընդունված է  HTML-էջեր, պատկերներ, ֆայլեր, լրատվամիջոցների հոսք կամ այլ տվյալներ։
Վեբ սերվեր են անվանում ինչպես ծրագրային ապահովումը, որն իրականացնում է վեբ սերվերի ֆունկցիաները, այնպես էլ անմիջականորեն այն համակարգիչը, որի մեջ աշխատում է տվյալ ծրագրային ապահովումը։
Հաճախորդը, որը սովորաբար համարվում է վեբ բրաուզերը,  URL հասցեներով նշված ռեսուրսների համար դիմումներ է ուղարկում վեբ սերվերին։ 
Ռեսուրսներն են համարվում HTML էջերը,  պատկերները, ֆայլերը, լրատվամիջոցների հոսքերը կամ հաճախորդին անհրաժեշտ այլ տվյալներ։ Այս փոխանակումն իրականացնում է HTTP ցանցային պրոտոկոլը։


== Լրացուցիչ ֆունկցիաներ ==
Վեբ սերվերը կարող է իրականացնել տարբեր լրացուցիչ ֆունկցիաներ, օրինակ՝

վեբ էջերի աշխատանքի ավտոմատացում,
ապահովել օգտագործողի մուտքը դեպի սերվերի տեղեկամատյան,
հաճախորդների մուտքի վավերացում և թույլատվություն,
դինամիկ գեներացված էջերի աջակցություն,
HTTPS աջակցություն հաճախորդների անվտանգ կապի համար։Հաճախ համակարգիչներում վեբ սերվերի փոխարեն տեղակայում են նաև փոստային սերվեր։


== Ծրագրային ապահովում ==
2011 թվականի օգոստոսից համեմատաբար  ընդհանուր վեբ սերվեր է հանդիսացել Apache ազատ ծրագրային ապահովումը, որն ավելի հաճախ կիրառվել է UNIX-ի նման օպերացիոն համակարգերում և զբաղեցրել է շուկայի ավելի քան 65 %-ը ։
Որոշ այլ հայտնի վեբ սերվերներ։

Microsoft  ընկերության IIS ,  Windows  ընտանիքի հետ
nginx — ազատ վեբ սերվեր, 2002 թվականից գործարկված Իգոր Սիսոև կողմից,   շատ մեծ կիրառություն է ստացել հզոր կայքերի ստեղծման գործում,:
lighttpd — ազատ վեբ սերվեր,
Google Web Server — վեբ սերվեր, հիմնված  Apache-ի վրա, համագործակցում է  Google ընկերության հետ,
Resin — ազատ վեբ սերվեր,
Cherokee — ազատ վեբ սերվեր, որը ղեկավարվում է միայն  web-ինտետֆեյսով,
Rootage — վեբ սերվեր, գրված java-ի միջավայրում։
THTTPD — պարզ, փոքր, արագագործ և անվտանգ վեբ սերվեր,
Open Server —գրաֆիկական ինտերֆեյսով ավվճար ծրագիր։


== Հաճախորդներ ==
Տարբեր ծրագրեր և սարքեր կարող են հանդես գալ որպես հաճախորդներ՝  վեբ սերվերներ մուտք գործելու համար.

վեբ բրաուզեր, որն աշխատում է անհատական համակարգիչներում կամ ունիվեսալ գրպանի համակարգչում աշխատող վեբ դիտարկիչ,
վեբ զննարկիչը, որն աշխատում է սեղանադիր համակարգչի կամ շարժական սարքերի վրա (օրինակ, գրպանի համակարգչի համար), ունի մի շարք ծրագրեր, որոնք  պարբերաբար դիմում են վեբ սերվերներին իրենց թարմացումների կամ այլ տեղեկատվության համար (օրինակ, հակավիրուսային ծրագիրը կարող է պարբերաբար պահանջել իր տվյալների բազայի թարմացում),
բջջային հեռախոս, որն ստանում է մուտքի թույլտվություն դեպի վեբ սերվերի ռեսուրսներ՝  WAP պրոտոկոլի օգնությամբ,
այլ թվային տեխնոլոգիաներ կամ կենցաղային տեխնիկա։


== Տես նաև ==
Վեբ սերվերների ցանկ
Պրոքսի սերվեր


== Արտաքին հղումներ ==
Netcraft — определение и сбор статистики по используемым в мире веб-серверам.
Сервис определения веб-серверов на сайте «Whois-сервис Россия».


== Ծանոթագրություն ==
Աբգար Թ

Անվան այլ կիրառումների համար տե՛ս՝ Աբգար (այլ կիրառումներ)Աբգար Թ (նաև՝ Աբգար IX, լատ.՝ Lucius Aelius Megas Abgar IX, հուն․՝ μεγας Αβγαρος, 2-րդ դար - 214), Օսրոյենեի թագավոր (179-214), Աբգար Ը-ի որդին, Մանու Թ-ի հայրը։


== Կենսագրություն ==
Հակոբ Մանանդյանը, հիմնվելով Հերոդիանոսի վկայությունների վրա, ցույց է տալիս, որ Հռոմեական կայսրության մեջ ծագած գահակալական կռիվների ժամանակ Օսրոյենեի թագավոր Աբգար Թ-ն, Պարթևաց արքա Վաղարշ Դ-ն (191-208) և Հատրայի թագավոր Բարսեմիոսը հռոմեական կայսր են ճանաչել Պեսկեննիոս Նիգերին։ Աբգարը և Բարսեմիոսը նույնիսկ ռազմական օգնություն են ցույց տվել նրան։ Հռոմեական կայսրության խառնակ վիճակին վերջ դնելով և հաղթելով Նիգերին, Սեպտիմիոս Սևերոս կայսրը 195 թվականին արշավում է Արևելք։ Գալով Միջագետք, նա վտարում է ապստամբներին, հպատակեցնում տեղի կախյալ թագավորություններին և նույնիսկ նոր երկրամասեր նվաճում։ Մեկ տարի անց, 196 թվականին Սևերոսի և Ալբինոսի միջև է ծագում գահակալական նոր պատերազմ, որը օգտագործելով, Պարթևական արքա Վաղարշ Դ-ն վերագրավում է Միջագետքը և պաշարում Մծբին քաղաքը։
197 թվականին Սևերոսը հաղթելով Ալբինոսին, նորից գալիս է Ասորիք։ Օսրոյենեի թագավոր Աբգար Թ-ն վերստին հայտնում է իր հպատակության մասին կայսրությանը, իսկ Վաղարշ Դ-ն վերացնելով Մծբինի պաշարումը ետ է քաշվում։


== Քրիստոնեության ընդունումը ==
Աբգար Թ-ն համարվում է Օսրոյենեի առավել նշանավոր թագավորը, ով ընդունել է քրիստոնեությունը 207 թվականին։ Աբգար Թ-ի դարձի ավանդական պատմությունը, որի գրառումը վերագրվում է նրա քարտուղար Լաբուբնային, երկրորդ անգամ խմբագրվել և ճոխացվել է 4-րդ դարի վերջին։ Ըստ մի տեսակետի Աբգար Թ-ին Հիսուս Քրիստոսի ժամանակակիցը դարձնելու և իրենց եկեղեցու հեղինակությունը բարձրացնելու միտումով ասորի պատմիչներն աբգարյան ավանդությունը կապել են Աբգար Ե-ի (1-ին դար) անվան հետ և 3-րդ դարի եղելությունները փոխադրել 1-ին դար։ Աբգարի մասին եղած առասպելի օբյեկտիվ վերլուծությամբ հաստատված է, որ Եդեսիայի նշանավոր տիրակալը, որ քրիստոնեություն ընդունեց, Աբգար Թ-ն է, ով ապրել է 2-րդ դարի վերջերին, իսկ առասպելը՝ պատմական իրական դեպքը ետ է տարել մինչև մեր թվարկության սկիզբը և վերագրել մեկ այլ արքայի՝ Քրիստոսին ժամանակակից Աբգար Ե-ին։


== Ծանոթագրություններ ==
Վալոն Պոն դ'Արկ

Վալոն Պոն դ'Արկ (ֆր.՝ Vallon-Pont-d'Arc), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2012 թվականի դրությամբ կազմում է 2343 մարդ, բնակչության խտությունը` 81.87 մարդ/կմ²։ Բնակավայրը զբաղեցնում է 28.62 կմ² տարածք։


== Աշխարհագրություն ==
Գտնվում է Փարիզ քաղաքից 520 կմ հարավ, Լիոն քաղաքից` 155 կմ հարավ, Պրիվա քաղաքից` 40 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1334 աշխատունակ (15-64 տարեկան) բնակիչ, որոնցից ակտիվ էին 928-ը, իսկ ոչ ակտիվները` 406։ Ակտիվության ցուցանիշը կազմում է 69,6 %։ 928 աշխատունակ մարդկանցից աշխատել է 729 անձ (407 տղամարդ և 322 կին)։ Գործազուրկ են եղել 199 անձ (98 տղամարդ և 101 կին)։ 406 անաշխատունակներից 94-ը եղել են աշակերտներ կամ ուսանողներ, 177-ը` թոշակառուներ, իսկ 135-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կեճան (այլ կիրառումներ)

Կեճան, կարող է վերաբերել՝

Կեճան - գյուղ Արևմտյան Հայաստանում, Վանի վիլայեթի Բերկրի-Աբաղայի գավառում
Կեճան - գյուղ Արևմտյան Հայաստանում, Վանի վիլայեթի Վանի գավառում
Կրասիլովկա (այլ կիրառումներ)

Կրասիլովկա, կարող է վերաբերել՝


== Ուկրաինայի բնակավայրեր ==
Կրասիլովկա - գյուղ, Ուկրաինայի Ժիտոմիրի մարզի Կորոստիշևի շրջանում
Կրասիլովկա - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Կրասիլովկա - գյուղ, Ուկրաինայի Ժիտոմիրի մարզի Օվրուչի շրջանում
Կրասիլովկա - գյուղ, Ուկրաինայի Չեռնիգովի մարզի Բախմաչի շրջանում


== Ռուսաստանի բնակավայրեր ==
Կրասիլովկա - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Կրասիլովկա - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Դուբրովո (գյուղ, Զավյալովսկի շրջան)

Անվան այլ կիրառումների համար տե՛ս՝ ԴուբրովոԴուբրովո (ռուս.՝ Дуброво), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 54 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Պոլ դը Սալեր

Սեն Պոլ դը Սալեր (ֆր.՝ Saint-Paul-de-Salers), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 121 մարդ, բնակչության խտությունը` 3.31 մարդ/կմ²։ Բնակավայրը զբաղեցնում է 36.57 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 85 կմ հարավ-արևմուտք, Օրիյակ քաղաքից` 25 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 64 աշխատունակ (15-64 տարեկան) բնակիչ, որոնցից ակտիվ էին 53-ը, իսկ ոչ ակտիվները` 11։ Ակտիվության ցուցանիշը կազմում է 82,8 %։ 53 աշխատունակ մարդկանցից աշխատել է 48 անձ (24 տղամարդ և 24 կին)։ Գործազուրկ են եղել 5 անձ (4 տղամարդ և 1 կին)։ 11 անաշխատունակներից 3-ը եղել են աշակերտներ կամ ուսանողներ, 5-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վիշենկա (այլ կիրառումներ)

Վիշենկա, կարող է վերաբերել՝

Վիշենկա - գյուղ, Ուկրաինայի Վիննիցայի մարզի Լիտինկայի շրջանում
Վիշենկա - գյուղ, Ուկրաինայի Վիննիցայի մարզի Խմելնիկի շրջանում
Կոմունիզմի ուղիով

«Կոմունիզմի ուղիով» խորհրդային շրջանի հայկական երկօրյա թերթ։ Հանդիսացել է ՀԿԿ էջմիածնի շրջկոմի, ժողովրդական դեպուտատների շրջանային և քաղաքային սովետների օրգանը։ Առաջին անգամ լույս է տեսել 1964 թվականին, էջմիածնում։  
Լուսաբանել է արտադրական ձեռնարկությունների ու գյուղատնտեսական միավորումների աշխատանքային գործունեությունը։ Կարևոր տեղ էր հատկացնում «ժողովուրդների բարեկամությանն ու պրոլետարական ինտերնացիոնալիզմին», «սովետական հայրենասիրության» և երիտասարդության կոմունիստական ագիտացիոն դաստիարակության հարցերին։ Լուսաբանում էր շրջանի հասարակական, մշակութային և մարզական առօրյան, տպագրում բժշկական, իրավաբանական խորհուրդներ։
Հաջորդել է «Բամբակի համար» (1931—34), «Կոլխոզ ֆրոնտ» (1934-1955), «էջմիածնի կոլտնտեսական» (1956-1962) և «Կոմունիզմի ուղիով» (միջշրջանային, 1962-1964) թերթերին։
Անձինք Չիլիի մետաղադրամների վրա

Անձինք Չիլիի մետաղադրամների վրա


== Գաղութատիրական ժամանակաշրջան ==
Չիլիի ժամանակակից տարածքը՝ Իսպանիայի գերիշխանության ներքո։


== Չիլիի Հանրապետություն ==
(շարունակելի)


== Արտաքին հղումներ ==
Չիլիի թղթադրամները և մետաղադրամները Archived 2010-02-08 at the Wayback Machine. (իսպաներեն)


== Աղբյուրներ ==
Chester L. Krause and Clifford Mishler. Standard Catalog of World Coins. Iola, WI. (18th Century), Pages 142-145
Chester L. Krause and Clifford Mishler. Standard Catalog of World Coins. Iola, WI. (19th Century), 2nd Edition. Page 184-187
Chester L. Krause and Clifford Mishler. Standard Catalog of World Coins. Iola, WI. 2002 Edition (20th Century). Pages 341-346
Քուրդիկ Մամիկոնյան (9-րդ դար)

Քուրդիկ Մամիկոնյան (8-րդ դար - 852, Կարին, Կարին, Բարձր Հայք, Արմինիա կուսակալություն), հայ նախարար Արմինիա կուսակալությունում, Այրարատ աշխարհի Բագրևանդ գավառի իշխան (810-852), Դավիթ Մամիկոնյանի որդին, Գրիգոր և Սմբատ Մամիկոնյանների հայրը, Մամիկոնյանների նախարարական տոհմից։


== Կենսագրություն ==
Ենթադրվում է, որ Քուրդիկ Մամիկոնյանը Դավիթ Մամիկոնյանի որդին է: Բագրևանդի իշխան է դարձել մեկ այլ Քուրդիկ Մամիկոնյանից հետո, որը հավանաբար նրա հորեղբայրն էր։ 
852 թվականին, արաբական զորավար Բուղայի դեպի Արմինիա կուսակալություն կատարած արշավանքի ժամանակ՝ Կարինում նրա ձեռքն են ընկնում Քուրդիկը և նրա որդիները՝ Գրիգորը և Սմբատը: Քուրդիկը գլխատվում է, իսկ նրա որդիները ուղարկվում են Ասորիք: Քուրդիկի գլխատումից հետո Բագրևանդ գավառը անցնում է Բագրատունիներին:


== Ծանոթագրություններ ==
Բորովլյանկա (գյուղ, Տրոիցկի շրջան)

Անվան այլ կիրառումների համար տե՛ս՝ Բորովլյանկա (այլ կիրառումներ)Բորովլյանկա (ռուս.՝ Боровлянка), գյուղ Ռուսաստանի Ալթայի երկրամասի Տրոիցկի շրջանի կազմում։
Բնակչությունը 1989 թվականին գրանցված տվյալներով կազմում էր 2800 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինչպես ընտելացնել վիշապին 2

«Ինչպես ընտելացնել վիշապին 2» (անգլ.՝ How to Train Your Dragon 2), լիամետրաժ մուլտֆիլմ, մուլտիպլիկացիան ստեղծվել է «DreamWorks Animation» ստուդիայում։ Հայաստանում պրեմիերան տեղի է ունեցել 2014 թվականի հունիսի 12–ին։ Ռեժիսոր Դենա Դեբլուայի մուլտֆիլմը հիմնված է բրիտանական մանկական գրող Կոուել Կրեսսիդայի համանուն գրքի վրա։
Ֆիլմը առաջադրվել է Օսկարի «ամենալավ անիմացիոն լիամետրաժ ֆիլմ» կատեգորիայում։


== Մուլտֆիլմի ստեղծումը ==
Իր ելույթում HP World Tour Beijing ստուդիայի ղեկավար Ջեֆրի Կատզենբերգը պատմեց, թե ինչպես է սերտ համագործակցությունը Intel® ընկերության հետ թույլ է տվել հեղափոխական քայլեր անել անիմացիայում։ Այնպես որ, համատեղ նախագիծ «համակարգ Apollo Archived 2015-02-13 at the Wayback Machine.»–նը թույլ է տալիս արվեստագետներին իրական ժամանակում է գնահատել մի բարդ բազմաշերտ անիմացիաներ, այլ ոչ թե սպասել ութ ժամ մատուցման։ Սա կինոստուդիյի առաջին ֆիլմն է, որում պետք է օգտագործվեն նոր ծրագրային ապահովմներ անիմացիայի և լուսավորման համար, որը կոչվում է «Premo» և «Torch»։ Այդ ծրագրերը թույլ են տվել ավելի խորը մշակել դեմքի արտահայտությունները, ինչպիսիք են․ ճարպի զգացումը, մկանների շարժը մաշկի տակ, և ոչ թե ինչպես նախկինում ընդհանրապես շարժումը։


== Դերերում ==


== Վիշապներ ==


== Երաժշտություն և հնչյունավորում ==
Գործող անձանց երկրորդ մասում հնչունավորում են նույն դերասանները, որոնք հնչունավորել էին առաջին մասում։ Նորերի մեջ հայտնվում է «Գահերի խաղ» հեռուստասերիալի աստղը՝ Կիտ Հերենգտոնը, որի ձայնով խոսաց մուլտֆիլմի հերոսներից մեկը։
Կոմպոզիտորը նույնպես մնացել է նույնը՝ Ջոն Պաուելլը, իսկ թիմի վոկալիստը «Sigur Ros» Իոն Տոուր Բիրգիսոնն է, որի երգը հնչել է նախորդ մուլտֆիլմի ենթագրերում։
Տրեկ թերթ՝


== Ծանոթագրություններ ==
Ջերմուկ (համայնք)

Ջերմուկ համայնք, քաղաքային համայնք և վարչատարածքային միավոր Վայոց ձորի մարզի հարավարևելյան ծայրամասում։ Բաղկացած է մի շ բարքնակավայրերից, որոնց վարչական կենտրոնը Ջերմուկ քաղաքն է։


== Ներառված բնակավայրեր ==


== Տես նաև ==
Վայոց ձորի մարզ


== Ծանոթագրություններ ==
Ժողովածու (1934)

Ժողովածու (1934), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1934 թվի տակ։ Ձեռագիրը գրվել է 1792-1793 թվականներին Զաքարիա աբեղա գրիչի կողմից, էջմիածնում։ Գրված է թղթի վրա, որը ունի 18.3x17.7 սմ չափս։ Ձեռագիրը կազմված է 250 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ գրչի՝ 4ա, 217բ, 247ա։


== Բովանդակություն ==
Սիմ. Երևանցւոյ Լուծմունք արտաքնոցն։
Մեկնութիւն Պրոկղի։
Ես. Նշեցւոյ Քարոզ։


== Նշումներ ==


== Ծանոթագրություններ ==
Ուրախ բաժակակիցը (նկար)

«Ուրախ բաժակակիցը» (հոլ.՝ De vrolijke drinker), հոլանդացի նկարիչ, հոլանդական արվեստի ներկայացուցիչ, դիմանկարի ժանրի վարպետ Ֆրանս Հալսի նկարը։ Կտավը հեղինակը վրձնել է 1627-1628 թվականներին։ Յուղաներկով կտավի չափերն են 81 × 66,5 սմ։ Այսօր «Ուրախ բաժակակիցը» ստեղծագործությունը պահպանվում և ցուցադրվում է Ամստերդամի Պետական թանգարանում։


== Սյուժե ==
«Ուրախ բաժակակիցը» ստեղծագործության մեջ պատկերված է պճնամոլաբար հանդերձավորված երջանիկ մի տղամարդ։ Վերջինս դիտում է հանդիսատեսին և նրանց է առաջարկում ահյակ ձեռքի գավաթը, իսկ աջ ձեռքով ողջունելու ժեստ է կատարում։


== Մեկնաբանություն ==
Տասնիններորդ դարի սկզբին նկարում պատկերված տղամարդուն համարում էին հառլեմցի կապիտան Ռիպերդին։ Սակայն, ըստ ամենայնի, նկարը ստեղծվել է որպես այլաբանություն։ Հնարավոր է, որ այն քաղաքական ենթատեքստ նույնպես պարունակում է։ Նիդերլանդական Մորից Օրանսկու մեդալը, որով զարդարված է տղամարդու հանդերանքը, խորհրդանշում է այն փաստը, որ ցանկանում էին հանրապետությունը վերածել միապետության։


== Ոճ ==
«Ուրախ բաժակակիցը» ստեղծագործության գլխավոր հերոսի՝ պճնամոլ տղամարդու հագուստը, որը կատարված է ոսկեգույն երանգավորումով, բնորոշ է 1630-ական թվականների Ֆրանս Հալսի արվեստին։ Խոշոր վրձնահարվածները, ըստ մի շարք հետազոտողների, ենթադրում են իմպրեսիոնիզմի տարրերի պարունակությունը։


== Քննադատություն ==
Ամստերդամի Պետական թանգարանի առաջին տնօերենը՝ Կորնելիսը Ապստոլը «Ուրախ բաժակակիցը» կտավը համարել է «Ֆրանս Հալսի լավագույն ստեղծագործություններից մեկը» (հոլ.՝ een uitmuntend staal van dien beroemden schilder), սակայն այն գնահատել է ընդամենը 600 գուլդեն։
«Ուրախ բաժակակիցը» ստեղծագործությունը մի քանի անգամ հիշատակվել է արվեստի զանազան ուղղություններում։


== Ծանոթագրություններ ==


== Գրականություն ==
Kunst-Epochen, Band 8, Barock. Von Sabine Burbaum, Philipp Reclam jun. Stuttgart 2003.
Hugh Honour - John Fleming, Weltgeschichte der Kunst, deutsche Ausgabe Prestel-Verlag München 1985.
Hermann Bauer, Barock in den Niederlanden. Die Malerei der Niederlande im 17. Jahrhundert. In: Malerei des Barock, hrsg. von Ingo F. Walther, Benedikt Taschen-Verlag 1997.
Kunst: die Geschichte ihrer Funktionen/hrsg. von Werner Busch und Peter Schmoock.- Weinheim, Berlin, 1987


== Արտաքին հղումներ ==
Het schilderij op de website van het Rijksmuseum
Het portret op Kunstkennis.nl
Hals en De vrolijke drinker op Kunstbus.nl Archived 2016-11-29 at the Wayback Machine.
Պանա (գետ, Պանօզերոյի վտակ)

Պանա (ռուս.՝ Пана), գետ Ռուսաստանում, հոսում է Կարելական ինքնավար հանրապետությունում։ Թափվում է Պանօզերո լիճ։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Ստորին Վիգ գետի ակունքն է մինչև Վիգօզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001312102000006413
Հիդրոլոգիական ուսումնասիրությունների կոդը - 102000641
Ավազանի կոդը - 02.02.00.013
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Take My Breath Away

«Take My Breath Away», ամերիկյան Berlin երաժշտական խմբի երգը, որ դարձել է Լավագույն հրաձիգը (Top Gun, գլխավոր դերում՝ Թոմ Քրուզ) ֆիլմի գլխավոր սաունդթրեքներից մեկը և ընդգրկվել է ֆիլմի սաունդթրեքների Top Gun (1986) հավաքածուում։ Հեղինակել են Ջորջո Մորոդերն ու Թոմ Ուիթլոքը։ Սինգլը թողարկվել է Columbia և Geffen լեյբլներով և հասել է ամերիկյան Billboard Hot 100 հիթ-շքերթի առաջին հորիզոնական։ 1986 թվականին երգն արժանացել է երկու պատվավոր մրցանակներ՝ «Օսկար» ֆիլմի լավագույն երաժշտության համար և «Ոսկե գլոբուս» լավագույն երգի համար։


== Պատմություն ==
ԱՄՆ-ում երգը դարձել է № 1 Billboard Hot 100 հիթ-շքերթում, իսկ Մեծ Բրիտանիայում UK Singles Chart-ում՝ 1986 թվականին։ Այն առաջինն է եղել նաև Բելգիայում, Իռլանդիայում, Հոլանդիայում և Կանադայում։ 1990 թվականի Մեծ Բրիտանիայում վերաթողարկման ժամանակ սինգլը հասել է № 3 հորիզոնական։


== Երգացանկ ==
12"«Take My Breath Away» — 4:13
«Radar Radio» — Giorgio Moroder, Joe Pizzulo-ի մասնակց․ — 3:40UK Release«Take My Breath Away» — 4:13
«Danger Zone» — Kenny Loggins — 3:36


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «Take My Breath Away» (անգլ.)
Սոսնովկա (ավան, Տուլչինի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ուկրաիներեն՝ Соснівка), ավան Ուկրաինայի Վիննիցայի մարզի Տուլչինի շրջանում։
2001 թվականի տվյալներով Սոսնովկա ավանում բնակվում էր 11 մարդ։ Բնակավայրը զբաղեցնում է 2 կմ² տարածք։ Բնակչության խտությունը կազմում էր 5,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պրոլետարի (գյուղ, Լոխովիցայի շրջան)

Պրոլետարի (ուկրաիներեն՝ Пролетар), գյուղ Ուկրաինայի Պոլտավայի մարզի Լոխովիցայի շրջանում։ Բնակավայրը նախկինում նաև անվանվել է Պրոլետար։
2001 թվականի տվյալներով Պրոլետարի գյուղում բնակվում էր 7 մարդ։ Բնակավայրը զբաղեցնում է 0,216 կմ² տարածք։ Բնակչության խտությունը կազմում էր 32,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5265) Շադոու

(5265) Շադոու (անգլ.՝ Schadow), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,185983 ա. մ., առավելագույնը մոտենում է 2,8373 ա. մ. հեռավորության վրա և հեռանում 3,5346 ա. մ.։ Արեգակի շուրջ մեկ ամբողջական պտույտ է կատարում 2077,13 երկրային օրվա ընթացքում, իր ուղեծրով շարժվելով միջինում 0,173316 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5265) Շադոու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քաղաքակրթությունների համեմատական հետազոտության միջազգային հասարակություն

Քաղաքակրթությունների համեմատական հետազոտության միջազգային հասարակություն, ՔՀՀՄՀ (անգլ.՝ International Society for the Comparative Study of Civilizations, ISCSC), քաղաքակրթությունների միջդիսցիպլինար ուսումնասիրությամբ զբաղվող միջազգային գիտական կազմակերպություն։ Տեղակայված է ԱՄՆ Արևմտյան Միչիգանի համալսարանում։ Հասարակությունը կազմակերպում է ամենամյա կոնֆերանսներ և հրատարակում է «Համեմատական քաղաքակրթությունների ակնարկ» (անգլ.՝ Comparative Civilizations Review) հանդեսը։


== Պատմություն ==
Հասարակությունը հիմնվել է 1961 թվականին ավստրիական Զալցբուրգում Օթմար Անդերլեի կողմից կազմակերպված հավաքի ժամանակ։ Այդ նախնական հավաքին էին ներկա Առնոլդ Թոյնբին և Ռաշթոն Քոլբորնը։ Հասարակության առաջին նախագահն էր Պիտիրիմ Սորոկինը։ Այնուհետև կազմակերպության գրասենյակը տեղափոխվում է ԱՄՆ և 1970-ականներին ամերիկյան առաջին նախագահն է դառնում Բենջամին Նելսոնը ընդ որում հասարակության անդամների հիմնական մասը բնակվում էր ԱՄՆ-ում, իսկ մնացածները ավելի քան 30 երկրներում։ Բացի այդ, հասարակության ամենամյա կոնֆերանսները տեղի են ունենում նաև Միացյալ Նահանգներից դուրս, կազմակերպվելով հանրաճանաչ ինստիտուտների հետ համատեղ։ Վերջին հատվածում նմանատիպ կոնֆերանսներ տեղի են ունեցել Դուբլինում (1994), Տոկիոյում (1998), Ճամայկայում (2002), Սանկտ Պետերբուրգում (2003), Փարիզում (2006)։


== Նախագահներ ==
Պիտիրիմ Սորոկին (1961–1964)
Օթմար Անդերլե (1964–1971)
Բենջամին Նելսոն (1971–1977)
Վիտաս Կավոլիս (1977–1983)
Մեթյու Մելքո (1983–1986)
Մայքլ Փալենսի-Ռոթ (1986–1992)
Ռոջեր Վ. Վեսքոթ (1992–1995)
Շունտարո Իտո (1995–1998)
Վեյն Բլեդշո (1998–2004)
Լի Դանիել Շնայդեր (2004–2007)
Էնդրյու Տարգովսկի (2007–2013)


== Ծանոթագրություններ ==


== Արտաքին հղումներ ==
Պաշտոնական կայք Archived 2015-06-14 at the Wayback Machine. (անգլ.)
Սաառեկյուլա (գյուղ, Լաիմյալա շրջան)

Անվան այլ կիրառումների համար տե՛ս՝ ՍաառեկյուլաՍաառեկյուլա (էստ․՝ Saareküla), գյուղ Էստոնիայի Սաարեմաա նահանգի Լաիմյալա շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շեբելինսկի գյուղական խորհուրդ (Խարկովի մարզ)

Շեբելինսկի գյուղական խորհուրդ  (ուկրաիներեն՝ Шебелинська сільська рада), Ուկրաինայի Խարկովի մարզի Բալակլեյսկի շրջանում։
2001 թվականի տվյալներով Շեբելինսկի գյուղական խորհրդում բնակվում էր 452 մարդ։ Բնակավայրը զբաղեցնում է 63.44 կմ² տարածք։ Բնակչության խտությունը կազմում էր 7.12 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Աղադավա

Անվան այլ կիրառումների համար տե՛ս՝ Աղադավա (այլ կիրառումներ)Աղադավա, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Գրիգորովկա (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ԳրիգորովկաԳրիգորովկա (ուկրաիներեն՝ Григорівка), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Գրիգորովկա գյուղում բնակվում էր 1 316 մարդ։ Բնակավայրը զբաղեցնում է 2771 կմ² տարածք։ Բնակչության խտությունը կազմում էր 474,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պեգրաշեն

Պեգրաշեն, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Մարետո

Մարետո  (իտալերեն՝ Maretto), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 387 մարդ (2008)։ Բնակչության խտությունը՝ 80 մարդ/կմ²։ Տարածքը կազմում է 5 կմ²։ Փոստային ինդեքս՝ 14018։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վերխնեկոլցով (Տացինսկի շրջան)

Վերխնեկոլցով (ռուս.՝ Верхнекольцов), գյուղ Ռուսաստանի Ռոստովի մարզի Տացինսկի շրջանում։ Մտնում է Երմակովսկի գյուղական համայնքի կազմի մեջ։ 
Բնակչությունը կազմում է 561 մարդ։
Տուրնալի

Տուրնալի (ռուս.՝ Турналы, բաշկիրերեն՝ Торналы), գյուղ Ռուսաստանի Բաշկորտոստան հանրապետության Սալավատսկի շրջանի կազմում։ Տուրնալիի գյուղական խորհրդի վարչական կենտրոնը։
Բնակչությունը 2009 թվականին գրանցված տվյալներով կազմել է 934 մարդ։


== Աշխարհագրական դիրքը ==
Տուրնալին գտնվում է Այ գետի ձախ ափին։
Հեռավորությունը՝

Շրջկենտրոն (Մալոյազ)՝ 22 կմ,
Մոտակա երկաթուղային կայարան (Մուրսալիմկինո)՝ 56 կմ։


== Պատմություն ==
1965 թվականին ՌԽՖՍՀ Գերագույն խորհրդի նախագահության հրամանագրով Լագերնի սովխոզի կենտրոնական կալվածքի գյուղը վերանվանվել է Նովիե Տուրնալի։


== Ազգային կազմ ==
2002 թվականի մարդահամարի տվյալներով գերակշռող ազգություններն են եղել բաշկիրները (47%), ռուսները (35%)։


== Նշանավոր մարդիկ ==
Պյոտր Կուզմիչ Պեպելյաև  (հունիսի 14, 1920 - հոկտեմբերի 6, 1955) - 3-րդ գվարդիական հեծելազորային դիվիզիայի 178-րդ գվարդիական հրետանու և ականանետային գնդի ավագ հետախույզ, 3-րդ գվարդիական հեծելազորային կորպուսի գվարդիայի հրամանատար, սերժանտ, Փառքի շքանշանի ասպետ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալհամբրա. Իսպանիա (Սուրենյանց)

«Ալհամբրա. Իսպանիա», նկարիչ Վարդգես Սուրենյանցի լավագույն բնանկարներից։ 1897 թվականին Սուրենյանցը ուղևորվում է Իսպանիա, վրձնում մի շարք պատկերներ, որոնք ներկայացնում են մավրիտանական ճարտարապետություն։ Վերջիններիս շարքում աչքի է ընկնում նաև Ալհամբրա մզկիթի բակը պատկերող 1898 թվականի կտավը, որը ներկայացվել է Շարժական Գեղարվեստական Ցուցահանդեսների ընկերության 26-րդ ցուցահանդեսում։ Այժմ ներկայացվում է Հայաստանի ազգային պատկերասրահում մշտական ցուցադրությամբ։


== Թեմատիկա ==
Սուրենյանցի հրապուրվածությունը ճարտարապետական շինությունների ներքին հարդարանքով առավելապես երևում է 1897-1898 թվականներին Ֆրանսիա և Իսպանիա կատարած ուղևորության ժամանակ վրձնած մի շարք պատկերներում։ «Ալհամբրա» կտավը լավ պատկերացում է տալիս մավրիտանական ճարտարապետության վերաբերյալ։ Մավրիտանական ճարտարապետությունը ծնունդ է առել 8-րդ դարում և զարգացել մինչև 15-րդ դարը Իսպանիայում արաբների տիրապետության շրջանում։ Այն ներկայացնում է Արևելքի ու Արևմուտքի 2 ժողովուրդների՝ արաբների և իսպանացիների մշակույթների փոխազդեցության հետևանքը՝ համաշխարհային ճարտարապետության մեջ գրավելով իր ինքնուրույն տեղը՝ որպես ինքնատիպ ոճ։
Ինչպես «Ալհամբրա» կտավի, այնպես էլ Սուրենյանցի՝ ճարտարապետական շինության ներքին տարածություններ ներկայացնող մյուս պատկերների առաջին հատվածները կամ նրանց առանցքները շեշտված են սյուների միջոցով, որոնք իրենց հորինվածքային կառուցմամբ պատկերված են մոտ 120° անկյան տակ։


== Նկարագրություն ==
Կտավում պալատի փոքրիկ անկյունը բավարար պատկերացում է տալիս Արևելքի տիրակալների ճոխ ապրելակերպի մասին։ Սուրենյանցն ընտրել է շատ հարմար դիտակետ, որտեղից երևացող արաբեսկներով զարդարված կամարների շարքը ներդաշնակ հաջորդականությամբ հեռանում է դեպի խորքը, ստեղծում գեղանկարչական հնարավորություն ստվերների մեջ ընկղմելու դրանք, հարստացնելու երանգների բազմազանությունը, դրանց միջոցով ընդգծելու արևելյան ճարտարապետության փարթամությունը։
Նկարիչը խորությունն ու տարածականությունը տանում է պլաններով, որտեղ անցումները կայուն են։ Հմտորեն է կիրառված թե՛ գծային, թե՛ գունային հեռանկարը։ Տարածական խորությունը շատ լավ է նպաստում դիմացի բաց պատուհանից երևացող, արևով ողողված քաղաքի բնանկարը։ Ուշադիր մշակված բազմաթիվ զարդանկարները պահպանել են իրենց ներքին կառուցվածքը և գեղանկարչորեն միահյուսվել են պատկերի ընդհանուր կոլորիտին՝ թողնելով շատ հաճելի տպավորություն։ Տեղ-տեղ օգտագործած տաք օխրայի բաց երանգներով ստեղծված է արտացոլման կատարյալ տպավորություն։ Շագանակագույնի երանգները խոյակ են ու ու նրբահյուս զարդաքանդակ։ Ալհամբրայի սյուները նկարիչը հետագայում օգտագործում է «Իսպանուհիներ» գողտրիկ կտավում։


== Գրականություն ==
Մարտիկյան Ե․ «Հայկական կերպարվեստի պատմություն», Երևան 1975
Զոհրաբյան Շ, «Վարդգես Սուրենյանցի նկարների կոմպոզիցիոն-տարածաչափական առանձնահատկությունները», Երևան 2014
Ղազարյան Մ․, «Վարդգես Սուրենյանց», Երևան 1960


== Ծանոթագրություններ ==
Սուլբի (գյուղ, Մեռեմյաե շրջան)

Անվան այլ կիրառումների համար տե՛ս՝ ՍուլբիՍուլբի (էստ․՝ Sulbi), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լոնդոնյան Սիթի

Լոնդոնյան Սիթի (անգլ.՝ City of London), «սիթիի» կարգավիճակով շրջան է Լոնդոնում։ Հռոմեական Լոնդինիում (Londinium) բնակավայրը գտնվել է հենց այստեղ։ Շրջանում բնակվում է 7800 մարդ (2005 թ-ի տվյալներով)։ Լոնդոնյան Սիթին Լոնդոնի սիրտն է և գործարար կենտրոնը։ Այստեղ է գտնվում հայտնի Մերի Էքս երկնաքերը, Թաուերը։ 1666 թ-ին քաղաքի մեծ մասը այրվել էր Լոնդոնի մեծ հրդեհի ժամանակ։ Սիթիում օրական աշխատում է կես միլիոն մարդ։


== Ծանոթագրություններ ==


== Արտաքին հղումներ ==
Լոնդոնի քաղաքապետարանի պաշտոնական կայք էջը
Կարլ Միլլես

Կարլ Էմիլ Վիլհելմ Միլլես (շվեդերեն՝ Carl Emil Wilhelm Milles, հունիսի 23, 1875(1875-06-23)[…], Lagga, Շվեդիա - սեպտեմբերի 19, 1955(1955-09-19)[…], Լիդինգյո, Լիդինգյո, Ստոկհոլմի լեն, Շվեդիա), շվեդ քանդակագործ։
Սովորել է Փարիզում (1897-1904) և Մյունխենում (1905- 1906)։ 1920-1931 թվականներին Ստոկհոլմի Թագավորական գեղարվեստի ակադեմիայի պրոֆեսոր։ 1931 թվականից ստեղծագործել է ԱՄՆ-ում։ 1910-ական թթ․ վերջերից ստեղծել է դեկորատիվ-մոնումենտալ քանդակներ (հիմնականում շատրվանների) ոչ սակավ՝ սալոնային Էֆեկտներով։ Միլլեսի շատրվանային կոմպոզիցիաները (հիմնականում դիցաբանական սյուժեներով) առանձնանում են գեղանկարչությամբ, որի ստեղծման համար մեծ դեր են կատարում ջրաշիթերը («Պոսեյդոն», 1930 թվական, Գյոտեբորգ, «Օրփեոս», 1936 թվական, Ստոկհոլմ, «Ջրերի հանդիպումը», 1940 թվական, Սենթ Լուիս, Միսուրի, ԱՄՆ, բոլորը՝ բրոնզ)։


== Ծանոթագրություններ ==
Պլեշիվեցկի գյուղական խորհուրդ (Գադյաչսկի շրջան)

Պլեշիվեցկի գյուղական խորհուրդ  (ուկրաիներեն՝ Плішивецька сільська рада), Ուկրաինայի Պոլտավայի մարզի Գադյաչսկի շրջանում։
2001 թվականի տվյալներով Պլեշիվեցկի գյուղական խորհրդում բնակվում էր 1093 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սվյատիցա (այլ կիրառումներ)

Սվյատիցա, կարող է վերաբերել՝

Սվյատիցա - գետ Ռուսաստանում, Ուզայի վտակը
Սվյատիցա - գետ Ռուսաստանում, Ունժայի վտակը
Սվյատիցա - գետ Ռուսաստանում, Վիգայի վտակը
Մարտինո (գյուղ, Վաչսկի շրջան)

Մարտինո (ռուս.՝ Мартино), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիննու (գյուղ, Վիննու շրջան)

Անվան այլ կիրառումների համար տե՛ս՝ ԿիննուԿիննու (էստ․՝ Kõnnu), գյուղ Էստոնիայի Տարտումաա նահանգի Վիննու շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)